**N Á R O D N Á R A D A  S L O V E N S K E J R E P U B L I K Y**

**VII. volebné obdobie**

**Návrh**

**ZÁKON**

z .... 2019,

**ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov a ktorým sa menia a dopĺňajú niektoré ďalšie zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 49/2002 Z. z. o ochrane pamiatkového fondu v znení zákona č. 479/2005 Z. z., zákona č. 208/2009 Z. z., zákona č. 262/2011 Z. z., zákona č. 180/2013 Z. z., zákona č. 38/2014 Z. z., zákona č. 104/2014 Z. z., zákona č. 282/2015 Z. z., zákona č. 376/2015 Z. z., zákona č. 125/2016 Z. z., zákona č. 160/2018 Z. z., zákona č. 177/2018 Z.z. a nálezu Ústavného súdu Slovenskej republiky č. 34/2019 Z. z. sa mení a dopĺňa takto:

1. Za § 8 sa vkladá § 8a, ktorý vrátane nadpisu znie:

„§ 8a

Štátne reštaurátorské a projekčné ateliéry

1. Štátne reštaurátorské a projekčné ateliéry sú rozpočtovou organizáciou zriadenou ministerstvom, ktorá vykonáva činnosti v záujme zabezpečenia obnovy kultúrnych pamiatok a zbierkových predmetov vo vlastníctve Slovenskej republiky najmä predprojektovú prípravu, projektovú činnosť a ďalšie vybrané činnosti vo výstavbe v súlade s osobitnými predpismi7a), pamiatkové výskumy a reštaurátorské výskumy, reštaurátorské práce a ďalšie činnosti určené zriaďovacou listinou vydanou ministerstvom.
2. Štátne reštaurátorské a projekčné ateliéry riadi a za ich činnosť zodpovedá generálny riaditeľ, ktorého volí a odvoláva kontrolná rada. Funkčné obdobie generálneho riaditeľa Štátnych reštaurátorských a projekčných ateliérov je sedem rokov.
3. Kontrolná rada je kontrolný a iniciatívny orgán Štátnych reštaurátorských a projekčných ateliérov. Kontrolná rada prerokúva, posudzuje a vytvára plán projektovania a realizovania obnovy a reštaurovania kultúrnych pamiatok, ich častí a zbierkových predmetov vo vlastníctve Slovenskej republiky, najmä tých, ktoré sú v správe inštitúcií zastúpených v kontrolnej rade.
4. Kontrolná rada má 11 členov, ktorých vymenúva a odvoláva minister. Členom kontrolnej rady je
   * 1. jeden zástupca nominovaný Pamiatkovým úradom Slovenskej republiky,
     2. jeden zástupca nominovaný Slovenským národným múzeom,
     3. jeden zástupca nominovaný Slovenskou národnou galériou,
     4. jeden zástupca nominovaný Slovenským národným divadlom,
     5. dvaja zástupcovia nominovaní ministerstvom,
     6. piati zástupcovia vybraní ministrom z pomedzi kandidátov nominovaných zo strany ostatných organizácií zriadených ministerstvom.
5. Funkčné obdobie člena kontrolnej rady je päť rokov okrem zástupcov vybraných na základe nominácií podriadených organizácií ministerstva podľa odseku 4 písm. f), ktorých funkčné obdobie je tri roky. Členstvo v kontrolnej rade je nezastupiteľné. Za výkon funkcie patrí členovi kontrolnej rady odmena.
6. Podrobnosti o činnosti a riadení Štátnych reštaurátorských a projekčných ateliérov upraví štatút Štátnych reštaurátorských a projekčných ateliérov, ktorý vydá ministerstvo.

Poznámka pod čiarou k odkazu 7a znie:

„7a) § 44 až 46d zákona č. 50/1976 Z. z. o územnom plánovaní a stavebnom poriadku v znení neskorších predpisov.

Zákon č. 138/1992 Z. z. o autorizovaných architektoch a autorizovaných stavebných inžinieroch v znení neskorších predpisov.“.

1. V § 10 ods. 2 písmeno k) znie:

„k) zabezpečuje pamiatkové výskumy,“.

1. V  § 33 odsek 7 znie:

„ (7) Reštaurovanie môžu vykonávať

a) Štátne reštaurátorské a projekčné ateliéry prostredníctvom fyzickej osoby v pracovnoprávnom vzťahu, ktorá spĺňa kvalifikačné predpoklady podľa § 33a odsek 1,

b) člen Komory reštaurátorov33[)](https://www.slov-lex.sk/static/SK/ZZ/2002/49/20190211.print.html#poznamky.poznamka-33),

c) vysoká škola v rámci študijného programu reštaurátorská tvorba uskutočňovaného v študijnom odbore reštaurátorstvo.“.

1. Za § 33 sa vkladá § 33a, ktorý vrátane nadpisu znie:

„§ 33a

Odborná spôsobilosť na vykonávanie reštaurátorských prác

1. Štátne reštaurátorské a projekčné ateliéry zabezpečujú reštaurovanie kultúrnych pamiatok, ich častí a zbierkových predmetov vo vlastníctve Slovenskej republiky prostredníctvom fyzických osôb, ktoré spĺňajú tieto kvalifikačné predpoklady:
2. vysokoškolské vzdelanie druhého stupňa v študijnom odbore reštaurovanie zakončené úspešným zložením štátnej záverečnej skúšky vo vzdelávacom zariadení so sídlom v členskom štáte a
3. tri roky odbornej praxe, ktorou je vykonávanie reštaurátorských činností v reštaurátorskom odbore.
4. Na účely tohto zákona sa členským štátom rozumie štát Európskej únie, zmluvná strana Dohody o Európskom hospodárskom priestore a Švajčiarska konfederácia.
5. V § 35a ods.1 prvá veta znie:

„Pamiatkový výskum podľa tohto zákona, okrem archeologického výskumu, môže vykonávať fyzická osoba, ktorá má osvedčenie o osobitnej odbornej spôsobilosti na vykonávanie pamiatkového výskumu (ďalej len „osvedčenie o odbornej spôsobilosti“),

pamiatkový úrad alebo ním zriadená právnická osoba prostredníctvom fyzickej osoby, ktorá je v pracovnoprávnom vzťahu s pamiatkovým úradom alebo ním zriadenou právnickou osobou, spĺňa kvalifikačné predpoklady podľa odseku 3 písm. a) a c) a má poverenie od pamiatkového úradu alebo ním zriadenej právnickej osoby na vykonávanie pamiatkového výskumu alebo Štátne reštaurátorské a projekčné ateliéry prostredníctvom fyzickej osoby v pracovnoprávnom vzťahu, ktorá spĺňa kvalifikačné predpoklady podľa odseku 3 písm. a) a c) a má poverenie od Štátnych reštaurátorských a projekčných ateliérov alebo pamiatkového úradu na vykonávanie pamiatkového výskumu.“.

1. Za § 45a sa vkladá § 45b, ktorý vrátane nadpisu znie:

„§ 45b

Prechodné ustanovenia k úpravám účinným od 1. januára 2020

(1) Reštaurátorské práce začaté na základe zmlúv uzatvorených pamiatkovým úradom pred 11. februárom 2019 sa dokončia podľa predpisov účinných po nadobudnutí účinnosti tohto zákona.

(2) Práva a povinnosti zo zmlúv uvedených v odseku 1 prechádzajú z pamiatkového úradu na Štátne reštaurátorské a projekčné ateliéry dňom po jeho zriadení.

(3) Práva a povinnosti z pracovnoprávnych vzťahov zamestnancov, ktorí k 31. 12. 2019 vykonávali práce vo verejnom záujme v oblasti reštaurovania na pamiatkovom úrade, prechádzajú na Štátne reštaurátorské a projekčné ateliéry. Nároky týchto zamestnancov, ktoré vyplývajú z prechodu práv a povinností podľa predchádzajúcej vety, uspokoja Štátne reštaurátorské a projekčné ateliéry.

(4) Kvalifikačné predpoklady podľa doterajších predpisov zamestnancov podľa odseku 3 sa považujú za kvalifikačné predpoklady podľa tohto zákona.“.

**Čl. II**

Zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z., zákona č. 126/2015 Z. z., zákona č. 376/2015 Z. z., zákona č. 160/2018 Z. z. a nálezu Ústavného súdu Slovenskej republiky č. 34/2019 Z. z. sa mení a dopĺňa takto:

1. V poznámke pod čiarou k odkazu 1 sa vypúšťa citácia: „Zákon č. 49/2002 Z. z. o ochrane pamiatkového fondu v znení neskorších predpisov.“.

2. V  § 13 odsek 8 znie:

,,(8) Reštaurovanie zbierkových predmetov môže vykonávať

a) právnická osoba, ktorou je múzeum, galéria alebo Štátne reštaurátorské a projekčné ateliéry22a) prostredníctvom fyzických osôb, ktoré

1. sú v pracovnoprávnom vzťahu s niektorou z uvedených právnických osôb a

2. spĺňajú odbornú kvalifikáciu podľa odseku 9,

b) člen Komory reštaurátorov,22)

c) vysoká škola v rámci študijného programu reštaurátorská tvorba uskutočňovaného v študijnom odbore reštaurátorstvo.“.

Poznámka pod čiarou k odkazu 22a znie:

„22a) § 8a zákona č. 49/2002 Z. z. v znení zákona č. /2019 Z. z.“.

3. § 13 sa dopĺňa odsekom 9, ktorý znie:

„(9) Odbornou kvalifikáciou sa rozumie dosiahnuté vysokoškolské vzdelanie druhého stupňa v študijnom odbore reštaurovanie a najmenej tri roky odbornej praxe. Odbornou praxou sa rozumie vykonávanie reštaurátorských činností v reštaurátorskom odbore.“.

4. Za § 21 sa vkladá § 21a, ktorý vrátane nadpisu znie:

„§ 21a

Prechodné ustanovenie k úpravám účinným od 1. januára 2020

Reštaurovanie zbierkových predmetov z oblasti výtvarného umenia začaté Pamiatkovým úradom Slovenskej republiky pred 11. februárom 2019 sa dokončí podľa predpisov účinných po nadobudnutí účinnosti tohto zákona.“.

**Čl. III**

Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 369/2004 Z. z., zákona č. 413/2004 Z. z., zákona č. 81/2005 Z. z., zákona č. 131/2005 Z. z., 204/2005 Z. z., zákona č. 628/2005 Z. z., zákona č. 231/2006 Z. z., zákona č. 316/2006 Z. z., zákona č. 348/2007 Z. z., zákona č. 519/2007 Z. z., zákona č. 245/2008 Z. z., zákona č. 385/2008 Z. z., zákona č. 474/2008 Z. z., zákona č. 317/2009 Z. z., zákona č. 400/2009 Z. z., zákona č. 578/2009 Z. z., zákona č. 102/2010 Z. z., zákona č.151/2010 Z. z., zákona č. 390/2011 Z. z., zákona č. 62/2012 Z. z., zákona č. 438/2012 Z. z. zákona č. 288/2019 Z. z., zákona č. 462/2013 Z. z., zákona č. 325/2014 Z. z., zákona č. 392/2015 Z. z., zákona č. 32/2015 Z. z., zákona č. 217/2016 Z. z., zákona č. 243/2017 Z. z. a zákona č. 63/2018 Z. z. a zákona č. 318/2018 Z. z. sa dopĺňa takto:

V § 1 sa za odsek 7 vkladá nový odsek 8, ktorý znie:

„(8) Tento zákon sa nevzťahuje na zamestnancov Štátnych reštaurátorských a projekčných ateliérov, u ktorých sa postupuje podľa vnútorného predpisu Ministerstva kultúry Slovenskej republiky, v ktorom sú podmienky odmeňovania upravené podľa Zákonníka práce7) a ktorých kvalifikačné predpoklady ustanovuje osobitný predpis7a).“.

Doterajší odsek 8 sa označuje ako odsek 9.

Poznámky pod čiarou k odkazom 7 a 7a znejú:

„7) Zákon č. 311/2001 Z. z. Zákonník práce v znení neskorších predpisov.

7a) Zákon č. 49/2002 Z. z. o ochrane pamiatkového fondu v znení neskorších predpisov.

Zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.“.

**Čl. IV**

Tento zákon nadobúda účinnosť 1. januára 2020.